Eiropas Savienības kohēzijas politikas programmas 2021.–2027. gadam

4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas”

**4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā”**

**PROJEKTA ĪSTENOŠANAS LĪGUMS / VIENOŠANĀS**

**Līguma identifikācijas numurs: \_\_\_\_\_\_\_\_\_**

**SABIEDRĪBAS INTEGRĀCIJAS FONDS,**

nodokļu maksātāja reģistrācijas numurs: 90001237779,

adrese: Raiņa bulvāris 15, Rīga, LV-1050,

kura vārdā saskaņā ar Sabiedrības integrācijas fonda likumu rīkojas

Sabiedrības integrācijas fonda sekretariāta direktors \_\_\_\_\_\_\_\_\_,

turpmāk tekstā “**FONDS**”,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

reģistrācijas numurs: \_\_\_\_\_\_\_\_\_\_\_\_\_,

juridiskā adrese: \_\_\_\_\_\_\_\_\_\_\_\_\_\_\_\_\_,

kuras vārdā saskaņā ar *statūtiem* rīkojas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

turpmāk tekstā **„PROJEKTA ĪSTENOTĀJS”,**

turpmāk tekstā “**PUSES”**,

pamatojoties uz:

* 2023.gada 19.decembra Ministru kabineta noteikumiem Nr.820 “Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” īstenošanas noteikumi” (turpmāk – MK noteikumi Nr. 820) un
* Fonda padomes 202\_. gada \_\_\_\_\_ lēmumu Nr. \_\_\_\_\_\_ par projekta pieteikuma “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” apstiprināšanu,

noslēdz projekta īstenošanas līgumu Eiropas Savienības kohēzijas politikas programmas 2021.–2027. gadam 4.4.1. specifiskā atbalsta mērķa “Veicināt nabadzības vai sociālās atstumtības riskam pakļauto personu sociālo integrāciju, izmantojot sociālās inovācijas” 4.4.1.1. pasākuma “Atbalsts jaunām pieejām sabiedrībā balstītu sociālo pakalpojumu sniegšanā” projekta Nr. 4.4.1.1/1/24/I/001 “Atbalsts jaunām pieejām sabiedrībā balstītu sociālo pakalpojumu sniegšanā” (turpmāk – Atbalsta programma) ietvaros, turpmāk tekstā “**LĪGUMS”**,un vienojas par šādiem Līguma noteikumiem:

1. **Līguma priekšmets**
   1. Līguma priekšmets ir Atbalsta programmas projekta “\_\_\_\_\_\_\_\_\_\_\_\_\_\_\_\_\_” īstenošana (turpmāk – Projekts) saskaņā ar Līguma noteikumiem, MK noteikumiem Nr. 820 un citiem Projekta ieviešanā piemērojamajiem Eiropas Savienības un Latvijas Republikas normatīvajiem aktiem.
   2. Projektu īsteno saskaņā ar apstiprināto Projekta pieteikumu, kas pievienots pielikumā Līgumam, un ir tā neatņemama sastāvdaļa. Projekta pieteikuma oriģināleksemplāru, ko Projekta īstenotājs iesniedzis Mērķa finansējuma izlietojuma pārvaldības platformā (turpmāk – MAP), uzglabā Fonds.
2. **Termiņi**
   1. Projekta īstenošanas periods un izmaksu attiecināmības periods sakrīt un ir no Līguma noslēgšanas datumalīdz \_\_\_\_\_\_. Līgums ir noslēgts, kad tas ir abpusēji parakstīts, savukārt Līguma noslēgšanas datums ir pēdējā elektroniskā paraksta pievienošanas datums.
   2. Projekta īstenošanas periodu var pagarināt tikai saskaņā ar Līguma 10. punktā minētajiem nosacījumiem.
   3. Puses var uz laiku pārtraukt Projekta īstenošanu, ja pastāv objektīvi un attaisnojoši apstākļi, tai skaitā *nepārvarama vara*, kuru dēļ Projekta tālāka īstenošana ir apgrūtināta, sarežģīta vai bīstama. Puse par to nekavējoties rakstiski paziņo otrai Pusei, nodrošinot visu nepieciešamo informāciju. Puses pēc iespējas cenšas novērst radušos apstākļus un, līdzko tas ir iespējams, atsāk Projekta īstenošanu, iepriekš par to savstarpēji vienojoties un, ja nepieciešams, attiecīgi pārceļot Līguma 2.1. punktā norādīto Projekta īstenošanas beigu datumu. Par objektīviem un attaisnojošiem apstākļiem Līguma izpratnē tiek uzskatīti tādi apstākļi, par kuriem Līguma slēgšanas brīdī Pusei, kuru šie apstākļi kavē izpildīt Līgumu, nebija zināms, kurus Līguma slēgšanas brīdī šī Puse nevarēja paredzēt, kuru rašanos nav izraisījusi šīs Puses darbība vai bezdarbība, kuru šī Puse nevar novērst vai kontrolēt, vai vismaz mazināt tā, lai tie netraucētu Līguma izpildes turpināšanu.
   4. Projekta īstenotājs nodrošina Projekta ietvaros iegūto materiālo rezultātu uzturēšanu un izmantošanu Projektā paredzētajiem mērķiem vismaz piecus gadus pēc projekta noslēguma maksājuma veikšanas.
   5. Līgums ir spēkā līdz tā termiņa beigām vai līdz spēka zaudēšanai Līguma 11. punktā norādītajos gadījumos. Pēc Līguma 2.1. apakšpunktā noteiktā termiņa beigām Līgums paliek Pusēm saistošs līdz visu saistību pilnīgai izpildei Līgumā noteiktajā kārtībā.
3. **Projekta finansējums**
   1. Projekta īstenošanai paredzētās kopējās attiecināmās izmaksas ir noteiktas apstiprinātajā Projekta pieteikumā, un tās ir \_\_\_\_ EUR (\_\_\_\_\_ *euro*, \_\_\_\_ centi):
      1. Eiropas Sociālā fonda Plus finansējums: 85.00 % no attiecināmajiem izdevumiem, nepārsniedzot \_\_\_\_\_\_\_ EUR (\_\_\_ *euro* un \_ centi);
      2. valsts budžeta finansējums: 15.00 % no attiecināmajiem izdevumiem, nepārsniedzot \_\_\_\_\_ EUR (\_\_\_ *euro* un \_ centi).
   2. Eiropas Sociālā fonda Plus šķērsfinansējums: Eiropas Reģionālā attīstības fonda atbalsta jomas izmaksām ir līdz 18.00 % no attiecināmajiem izdevumiem, nepārsniedzot \_\_\_\_ EUR (\_\_\_\_ *euro* un \_ centi).
   3. Atbalsta programmas finansējums veido 100% no projekta kopējām attiecināmajām izmaksām.
   4. Ja Projektā faktiski veiktās attiecināmās izmaksas ir lielākas par Līguma 3.1. punktā norādīto summu, Atbalsta programmas finansējuma faktiskais apjoms ir vienāds ar Līguma 3.1. punktā norādīto summu, bet starpību Projekta īstenotājs sedz no citiem finansējuma avotiem.
   5. Ja Projektā nav sasniegti visi plānotie rezultāti, Fonds var samazināt Atbalsta programmas finansējumu līdz apmēram, kas proporcionāls faktiskajiem rezultātiem. Ja Fonds konstatē, ka Projektā plānotie rezultāti nav sasniegti tādā apmērā, ka tiek sasniegts Projekta mērķis, Fonds var atzīt visus Projekta izdevumus par izlietotiem neatbilstoši Līgumam un normatīvajiem aktiem.
   6. Ja Projektam piešķirtais un izmaksātais Atbalsta programmas finansējums nav izlietots pilnībā vai izlietots neatbilstoši Līgumam vai normatīvajiem aktiem, Projekta īstenotājam tas jāatmaksā Fondam 20 dienu laikā no Fonda pieprasījuma saņemšanas. Ja Projekta īstenošanas laikā vai pēc tā beigām tiek konstatēts Līgumam vai normatīvajiem aktiem neatbilstoši izlietots finansējums vai Projekta īstenošanai neizlietots finansējums, Fonds to ietur no nākamā maksājuma, kas Fondam jāmaksā Projekta īstenotājam saskaņā ar Līgumu. Šāds ieturējums neatbrīvo Projekta īstenotāju no pienākuma pilnā apjomā izpildīt noslēgto Līgumu. Ja ieturēšana nav iespējama, Projekta īstenotājam jāatmaksā Fondam neatbilstoši izlietotais vai Projekta īstenošanai neizlietotais finansējums atbilstoši normatīvajos aktos noteiktajai kārtībai un termiņiem.
4. **Maksājumu kārtība**
   1. Fonds izmaksā Projekta īstenotājam piešķirto finansējumu pa posmiem Līguma 4.2. punktā noteiktajā kārtībā un apmērā. Fonds, veicot avansa un starpposma maksājumus, ievēro, ka to kopsumma nedrīkst pārsniegt 90% no Līguma 3.1. punktā noteiktajām Projekta īstenošanai paredzētajām kopējām attiecināmajām izmaksām.
   2. Fonds veiks Projekta īstenotājam šādus maksājumus:
      1. avansa maksājumu līdz 20% apmērā no Projektam piešķirtā Atbalsta programmas finansējuma jeb \_\_\_\_\_\_ EUR (\_\_\_ *euro*, \_\_ centi) 10 darbdienu laikā pēc līguma noslēgšanas un Projekta konta atvēršanas. Piešķirtais avansa maksājums ir jāizlieto Projekta vajadzībām sešu mēnešu laikā no tā piešķiršanas brīža / pašvaldības iestādēm – sešu mēnešu laikā saimnieciskā gada ietvaros;
      2. starpposma maksājumus – 10 darbdienu laikā pēc projekta starpposma pārskata apstiprināšanas, nepārsniedzot Līguma 4.1. punktā noteikto apmēru;
      3. noslēguma maksājumu 10 darbdienu laikā pēc Līguma 7.2. punktā noteiktā noslēguma pārskata apstiprināšanas;
      4. noslēguma maksājuma summu aprēķina no Projekta faktiski attiecināmo izmaksu apjoma, kas nav lielāks kā Līguma 3.1. punktā noteiktā Atbalsta programmas finansējuma summa, atņemot avansa maksājumus un starpposma maksājumus un neatbilstoši veiktos izdevumus (ja attiecināms).
   3. Fonds veic avansa maksājumus tikai Projekta īstenošanai atvērtajā Valsts kases vai komercbankas kontā: ­­­­­­­­­­­­­\_\_\_\_\_\_\_\_\_\_\_\_\_\_, SWIFT: \_\_\_\_\_\_. Fonda veiktie avansa maksājumi šajā kontā ir uzskatāmi par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tās par attiecināmām izmaksām. Projekta īstenotājam no šī konta ir tiesības veikt tikai tādus ar Projekta īstenošanu saistītus un Projekta īstenošanai nepieciešamus maksājumus, kas atbilst visiem Līguma 5.2. punktā noteiktajiem nosacījumiem, pretēja rīcība uzskatāma par kontā esošo Latvijas valsts līdzekļu piesavināšanos saskaņā ar Krimināllikuma 179.pantu. Ja Projekta īstenošanas laikā mainās norēķina rekvizīti, Projekta īstenotājs 5 darbdienu laikā par to rakstiski informē Fondu. Fonds pievieno šo paziņojumu Līgumam un ņem vērā, veicot nākamo maksājumu.
   4. Noslēguma maksājumu Fonds var ieskaitīt citā Projekta īstenotāja bankas kontā, kas atvērts Projekta īstenotāja pamatdarbības nodrošināšanai un kura rekvizīti norādīti Projekta noslēguma pārskatā.
5. **Attiecināmās izmaksas**
   1. Fonds sedz tikai Projekta attiecināmās izmaksas, kas atbilst visiem Līguma 5.2. apakšpunktā noteiktajiem nosacījumiem, un kuru izlietojumu Fonds ir apstiprinājis, atzīstot tās par attiecināmām izmaksām.
   2. Projekta izmaksas ir attiecināmas, ja tās:
      1. ir nepieciešamas Projekta darbību īstenošanai un ir paredzētas apstiprinātajā Projekta pieteikumā (Līguma pielikums), ir izlietotas vienīgi Projekta mērķu un rezultātu sasniegšanai un ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
      2. ir radušās projekta īstenošanas periodā, kas noteikts Līguma 2.1.punktā, ir faktiski veiktas, tās ir reāli apmaksājis projekta īstenotājs vai sadarbības partneris ne ātrāk par projekta izmaksu attiecināmības perioda sākumu un līdz noslēguma pārskata iesniegšanas dienai, bet ne vēlāk kā 30 dienu laikā pēc Līgumā norādītā izmaksu attiecināmības perioda beigu datuma;
      3. ir uzskaitītas Projekta īstenotāja vai sadarbības partnera grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
      4. ir veikti bezskaidras naudas darījumi;
      5. nepārsniedz Atbalsta programmas projektu pieteikumu atlases nolikuma (turpmāk – Nolikums) 3.4. punktā noteiktos izmaksu ierobežojumus.
   3. Projekta izmaksas ir neattiecināmas, ja tās:
      1. ir noteiktas kā neattiecināmas Nolikuma3.5. punktā;
      2. neatbilst Līguma 5.2. punktā minētajiem nosacījumiem;
      3. ir veiktas, pieļaujot interešu konfliktu;
      4. ir segtas citu projektu ietvaros;
      5. ir veiktas par pakalpojumiem, kuru apjomu un saturu Projekta īstenotājs nevar pierādīt ar apliecinošiem dokumentiem.
   4. Fonds var piemērot finanšu korekciju un neattiecināt veiktās izmaksas daļēji vai pilnā apmērā, ja:
      1. Projekta īstenotājs ir pārkāpis Līguma nosacījumus vai ārējos normatīvajos aktos noteiktās prasības;
      2. Projekta īstenotājs nav ievērojis Līguma 8.9. punktā noteiktās publicitātes prasības;
      3. citos šajā Līgumā noteiktajos gadījumos.
   5. Ja samazinājušās apstiprinātajā Projekta pieteikumā paredzēto darbību izmaksas, Projekta īstenotājs var rosināt Līguma 10. punktā noteiktajā kārtībā veikt papildu darbības Projekta mērķa sasniegšanai vai ietaupījumu novirzīt citu apstiprinātajā Projekta pieteikumā paredzēto darbību finansēšanai.
6. **Valsts atbalsta nosacījumi**

6.1. Ja Projekta īstenotājs ir saimnieciskās darbības veicējs, Līguma 3.1. punktā noteiktais finansējums Projekta īstenotājam tiek piešķirts kā *de minimis* atbalsts saskaņā ar Komisijas regulu 2023/2831[[1]](#footnote-2) (turpmāk – regula 2023/2831).

6.2. *De minimis* atbalsts tiek piešķirts, ievērojot regulas 2023/2831 1. panta 1. punktā minētos nozaru un darbības ierobežojumus. Ja Projekta īstenotājs vienlaikus darbojas vienā vai vairākās regulas 2023/2831 1. panta 1. punkta “a”, “b”, “c” un “d” apakšpunktā minētajās nozarēs, tas nodrošina šo nozaru darbību vai izmaksu nodalīšanu, lai saskaņā ar regulas 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šo regulu.

6.3. *De minimis* atbalsts kopā ar iepriekšējos trijos gados no atbalsta piešķiršanas dienas piešķirto *de minimis* atbalstu viena vienota uzņēmuma līmenī nepārsniedz regulas 2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir tāds uzņēmums, kas atbilst regulas 2023/2831 2. panta 2. punktā minētajiem kritērijiem.

6.4. Ja tiek pārkāpti regulas 2023/2831 nosacījumi, Projekta īstenotājam jāatmaksā Fondam visu projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) IV vai V nodaļas nosacījumiem.

6.5. Projekta īstenotājs piešķirto *de minimis* atbalstu nekumulē ar citu *de minimis* atbalstu un citu valsts atbalstu attiecībā uz vienām un tām pašām attiecināmajām izmaksām.

1. **Projekta pārskati**
   1. Starpposma pārskati:
      1. Projekta īstenotājam jāsagatavo starpposma pārskati par periodu, kas nav ilgāks par 3 Projekta īstenošanas mēnešiem un jāiesniedz MAP 2 nedēļu laikā pēc attiecīgā perioda beigām. Starpposma pārskata sadaļas aizpilda un iesniedz atbilstoši MAP pieejamajai formai. Pirmā starpposma pārskata perioda sākums sakrīt ar projekta īstenošanas sākuma datumu, kas norādīts Līguma 2.1. punktā. Katra nākamā starpposma pārskata periods sākas ar nākamo dienu pēc iepriekšējā starpposma pārskata perioda pēdējās dienas.
      2. Fonds izskata Projekta starpposma pārskatu 20 darbdienu laikā pēc tā saņemšanas. Ja nepieciešams, Fonds var pieprasīt Projekta izmaksas pamatojošo grāmatvedības dokumentu kopijas par pārskata periodu, kā arī precizējumus vai papildu informāciju. Projekta īstenotājam pieprasītā informācija jāiesniedz pieprasījumā norādītajā termiņā, bet ne vēlāk kā 5 darbdienu laikā. Projekta starpposma pārskata izskatīšanas termiņš tiek pagarināts par laiku, līdz tiek saņemti papildu pārbaužu rezultāti vai pieprasītā papildu informācija, vai tiek veikti nepieciešamie precizējumi, bet ne mazāk kā par 5 darbdienām. Fonds izskata saņemto informāciju un apstiprina Projekta starpposma pārskatu, informējot par to Projekta īstenotāju.
      3. Ja Projekta īstenotājs noteiktajā termiņā neiesniedz starpposma pārskatu, vai Fonds neapstiprina iesniegto starpposma pārskatu, Fonds var pieprasīt Projekta īstenotājam atmaksāt saņemto avansa maksājumu.
   2. Noslēguma pārskats:
      1. Projekta īstenotājam jāsagatavo noslēguma pārskats un jāiesniedz MAP 2 nedēļu laikā pēc projekta noslēguma.
      2. Fonds izskata Projekta noslēguma pārskatu 30 darbdienu laikā pēc tā saņemšanas. Fonds var rakstiski pieprasīt Projekta īstenotājam Projekta izmaksas pamatojošo grāmatvedības dokumentu kopijas par pārskata periodu, kā arī precizējumus vai papildu informāciju. Projekta īstenotājam pieprasītā informācija jāiesniedz ne vēlāk kā 5 darbdienu laikā. Projekta noslēguma pārskata izskatīšanas termiņš tiek pagarināts par laiku, līdz tiek saņemti papildu pārbaužu rezultāti vai pieprasītā papildu informācija, vai tiek veikti nepieciešamie precizējumi, bet ne mazāk kā par 5 darbdienām. Fonds izskata saņemto informāciju un apstiprina Projekta noslēguma pārskatu, informējot par to Projekta īstenotāju.
      3. Ja Fonds kādas izmaksas atzīst par neattiecināmām, Projekta īstenotājam ir tiesības ne vēlāk kā 5 darbdienu laikā no Projekta noslēguma pārskata apstiprināšanas dienas vienu reizi rakstiski iesniegt Fondā iebildumus, tos dokumentāli pamatojot. Fonds 10 darbdienu laikā izskata saņemto papildu informāciju un informē Projekta īstenotāju par izmaksu attiecināšanu vai neattiecināšanu.
   3. Projekta īstenotājs iesniedz starpposma pārskatus un noslēguma pārskatu par saviem un sadarbības partneru veiktajiem izdevumiem.
   4. Ja Projekta īstenotājs nav iesniedzis noslēguma pārskatu noteiktajā termiņā un nav sniedzis pieņemamu rakstisku skaidrojumu par termiņa kavēšanas iemesliem, Fonds var izbeigt Līgumu saskaņā ar Līguma 11.2.2. apakšpunktu un prasīt atmaksāt pārskaitīto Atbalsta programmas finansējumu saskaņā ar Līguma 3.5. punktu.
2. **Pušu atbildība un pienākumi**
   1. Projekta īstenotājs ir pilnībā atbildīgs par Projekta īstenošanu un nedrīkst nodot Projekta īstenošanu trešajai pusei, kas nav Projekta īstenotāja sadarbības partneris.
   2. Projekta īstenotājam ir pienākums iesniegt un ievadīt informāciju MAP atbilstoši Nolikumam un līgumam par MAP izmantošanu.
   3. Fondam nav līgumsaistību ar Projekta īstenotāja sadarbības partneriem, piegādātājiem vai pakalpojumu sniedzējiem. Projekta īstenotājs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.), pēc nepieciešamības iekļaujot tos līgumos ar sadarbības partneriem, piegādātājiem vai pakalpojumu sniedzējiem.
   4. Fonds nav atbildīgs par bojājumiem vai traumām, kas Projekta īstenošanas laikā radušies Projekta īstenotājam, sadarbības partneriem vai mērķa grupai, un šādos gadījumos neapmierina prasības par kompensāciju izmaksu vai Atbalsta programmas finansējuma apjoma palielināšanu. Par jebkuriem zaudējumiem vai kaitējumiem, kas radušies trešajām pusēm saistībā ar Projekta īstenošanu, pilnībā atbild Projekta īstenotājs.
   5. Ja Projekta īstenošanai nepieciešams slēgt piegādes, pakalpojuma vai uzņēmuma līgumus, Projekta īstenotājam un tā sadarbības partneriem jāievēro normatīvajos aktos noteiktā līguma slēgšanas tiesību piešķiršanas procedūra (ja attiecināms) un noteiktie ierobežojumi šādu līgumu slēgšanai. Projekta īstenotājam un tā sadarbības partneriem ir pienākums aizpildīt normatīvajos aktos noteikto apliecinājumu par interešu konflikta neesamību un pievienot to piegādes, pakalpojuma vai uzņēmuma līgumu slēgšanas dokumentācijai, kā arī pēc pirmā Fonda pieprasījuma uzrādīt to Fondam. Projekta īstenotājs un tā sadarbības partneri ievēro atklātu, pārredzamu, nediskriminējošu un konkurenci nodrošinošu iepirkuma procedūru, kā arī publiskie iepirkumi (ja attiecināms) tiek veikti kā sociāli atbildīgi iepirkumi (ja iespējams).
   6. Projekta īstenotājs un tā sadarbības partneri apņemas veikt visus nepieciešamos pasākumus, lai izvairītos no interešu konflikta, un nekavējoties informēt Fondu par ikvienu gadījumu, kad radies vai varētu rasties interešu konflikts. Projekta īstenotājs nodrošina, ka visā projekta īstenošanas laikā tiks ievēroti interešu konflikta, korupcijas, krāpšanas un dubultā finansējuma risku novēršanas nosacījumi, nodrošinot vismaz šādus pasākumus:
      1. iesaistītie darbinieki ir informēti par korupcijas un interešu konflikta novēršanas jautājumiem un krāpšanas pazīmēm;
      2. iesaistītie darbinieki parakstījuši apliecinājumus par pienākumu ziņot par konstatētajiem vai iespējamajiem pārkāpumiem;
      3. nodrošinātas iespējas ziņot par pārkāpumiem un aizsardzība atbilstoši Trauksmes celšanas likumam;
      4. interešu konflikta novēršana iepirkumu organizēšanas procesā normatīvajos aktos noteiktajā kārtībā.
   7. Projekta īstenotājs un tā sadarbības partneri apņemas nodrošināt Projekta ietvaros iegūto fizisko personu datu un sensitīvās informācijas drošību un aizsardzību atbilstoši normatīvajos aktos[[2]](#footnote-3) noteiktajām prasībām.
   8. Projekta īstenotājam un tā sadarbības partneriem jānodrošina, ka:
      1. no datu subjekta, kas tiek fotografēts vai filmēts, tiek saņemta iepriekšēja rakstiska piekrišana tā filmēšanai vai fotografēšanai un šo materiālu publiskošanai/publicēšanai (tajā skaitā, bet ne tikai Projekta īstenotāja un tā sadarbības partneru tīmekļvietnēs) vai arī datu subjekts tiek atbilstoši informēts par iepriekš minēto, ja tiesības/pienākums fotografēt un filmēt, kā arī izmantot minētos materiālus izriet no piemērojamiem normatīvajiem aktiem. Piekrišanā/informācijā par datu apstrādi norāda datu apstrādes nolūku (piemēram, Projekta darbību publicitātes un sabiedrības informēšanas par Projekta īstenotāja darbību nolūkos), ar kādiem līdzekļiem dati tiks publiskoti (tajā skaitā, bet ne tikai Projekta īstenotāja un tā sadarbības partneru tīmekļvietnēs), kā arī, ka publicētie dati būs publiski pieejami, t.sk., arī no ārvalstīm;
      2. ja fotografēts vai filmēts tiek publiskā pasākuma laikā, pirms ieejas attiecīgā pasākumā tiek nodrošināta pārskatāma informācija pasākuma dalībniekiem par to, ka piedaloties attiecīgajā pasākumā, viņi var tikt fotografēti un filmēti, kā arī, ka minētie materiāli var tikt izmantoti publiskošanai/publicēšanai Projekta īstenotāja tīmekļvietnē, kā arī Projekta darbību publicitātes un sabiedrības informēšanas par Projekta īstenotāja darbību nolūkos. Projekta īstenotājam ir pienākums pēc Fonda pieprasījuma nekavējoties iesniegt saņemtās piekrišanas vai pierādījumus par pasākuma dalībnieku atbilstošu informēšanu.
   9. Projekta īstenotājs un tā sadarbības partneri nodrošina komunikācijas un vizuālās identitātes pasākumus saskaņā ar Projektā plānoto, kā arī atbilstoši normatīvajos aktos[[3]](#footnote-4) un vadošās iestādes vadlīnijās[[4]](#footnote-5) noteiktajām prasībām, t.sk. finansējuma saņēmēja oficiālajā tīmekļa vietnē (ja tāda ir) un sociālo mediju vietnēs (ja tādas ir) publicē samērīgu aprakstu par Projektu, tā mērķiem un rezultātiem, kā arī attiecīgos gadījumos pievieno Eiropas Savienības logo ar tekstu “līdzfinansē Eiropas Savienība” un NAP logo. Sociālajos tīklos publicētai informācijai par Projekta norisi aicinām lietot mirkļbirkas #ESfondi, #EUFunds, #EUinmyregion, #InvestEU, #SIF\_socialasinovacijas.
   10. Projekta īstenotājam un tā sadarbības partneriem jānodrošina atbilstoša Projekta īstenošanas un finansējuma izlietojuma dokumentēšana, tai skaitā atsevišķa Projekta grāmatvedības uzskaite. Visiem Projekta ieņēmumiem un izdevumiem jābūt identificējamiem kā saistītiem ar Projektu un nodalītiem no citiem Projekta īstenotāja ieņēmumiem un izdevumiem. Visos ar Projekta īstenošanu saistītajos dokumentos, tai skaitā rēķinos un maksājumu uzdevumos, jānorāda Līguma numurs, un tie jāuzglabā atbilstoši normatīvajos aktos noteiktajām prasībām un termiņiem. Dokumentāciju par Projekta īstenošanu glabā Projekta īstenošanas laikā un Fonda paziņotajā dokumentu glabāšanas termiņā. Attiecībā uz komercdarbības atbalstu desmit gadus no dienas, kad saskaņā ar *de minimis* atbalsta shēmu piešķirts pēdējais individuālais atbalsts, jānodrošina visu ar Projekta īstenošanu un komercdarbības atbalstu saistīto dokumentu glabāšanu, t.sk. Projekta pieteikuma, jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši regulas 2021/1060[[5]](#footnote-6) 82. pantam. Pēc noslēguma pārskata pārbaudes Fonds vēstulē par apstiprinātiem attiecināmajiem izdevumiem paziņo Projekta īstenotājam par dokumentu glabāšanas termiņu.
   11. Sadarbības partneriem Programmas finansējums tiek nodots atbilstoši sadarbības līgumiem starp Projekta īstenotāju un sadarbības partneriem. Faktisko atbalsta summas sadalījumu atbalsta saņēmēju starpā nosaka Projekta īstenotājs projekta izstrādes procesā pēc vienošanās ar iesaistītajiem sadarbības partneriem un ņemot vērā iesaistīto pušu paredzamo darba ieguldījumu un atbildību Projekta darbību īstenošanā un mērķu sasniegšanā.
   12. Faktiskās attiecināmās izmaksas, kas Projekta īstenotājam un sadarbības partneriem rodas saistībā ar Projekta īstenošanu, Projekta īstenotājs un tā sadarbības partneri sedz no Projektam piešķirtā Atbalsta programmas finansējuma un uzskaita tās savā grāmatvedībā. Par Atbalsta programmas finansējuma izlietošanu pilnībā atbild Projekta īstenotājs.
   13. Ja sadarbības partneris Projekta īstenošanas laikā atsakās no Projektā paredzēto pienākumu veikšanas vai nespēj nodrošināt Projektā paredzēto pienākumu izpildi, tā vietā var piesaistīt jaunu sadarbības partneri, iesniedzot atbilstošu iesniegumu un norādot pamatojumu. Jauno sadarbības partneri Fonds izvērtē atbilstoši Nolikumā noteiktajiem kritērijiem.
   14. Tiesības uz Projekta rezultātiem, tai skaitā uz intelektuālo īpašumu, Projekta īstenotājs izmanto atbilstoši Projekta mērķim un ieviešanas nosacījumiem. Projekta īstenotājs piešķir Fondam tiesības brīvi un pēc saviem ieskatiem izmantot Projekta rezultātus, kā arī apņemas nodrošināt to publiskošanu un tālāku izplatīšanu citām ieinteresētajām organizācijām un institūcijām.
   15. Projekta īstenotājam un tā sadarbības partneriem visa informācija, kas saistīta ar Projekta īstenošanu, Līguma termiņa laikā, kā arī visā Līguma 9.1. punktā noteiktajā termiņā, Fondam un citām Līguma 9.1. punktā norādītajām personām jāsniedz latviešu valodā. Šis nosacījums attiecas arī uz visu dokumentāciju (pārskatiem, plāniem u.tml.), kuru Līgums uzliek par pienākumu Projekta īstenotājam un tā sadarbības partneriem iesniegt Fondam. Dokumentus svešvalodā var iesniegt tikai ar tam pievienotu organizācijas atbildīgās amatpersonas apliecinātu tulkojumu latviešu valodā.
   16. Projekta īstenotājam ir pienākums nekavējoties, bet ne vēlāk kā 1 darbdienas laikā rakstveidā informēt Fondu par jebkuriem apstākļiem, kas varētu mainīt Projekta īstenošanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām Projekta īstenotāja un tā sadarbības partneru līgumā (ja attiecināms), kā arī ja Līguma termiņa laikā vai Līguma 9.1.apakšpunktā noteiktajā termiņā Projekta īstenotājam un/vai tā sadarbības partneriem tiek pasludināta maksātnespēja, tiek uzsākta likvidācija, Projekta īstenotājs un/vai tā sadarbības partneri tiek izslēgts no reģistra, kurā ir reģistrēti, vai citādi beidz pastāvēt, Projekta īstenotajam un/vai tā sadarbības partneriem tiek nomainīta paraksttiesīgā persona vai beidzas tās pilnvaru termiņš.
   17. Projekta īstenotājam vai tā sadarbības partnerim – faktiskajam sociālā pakalpojuma sniedzējam – sociālā pakalpojuma aprobēšanas periodā jānodrošina atbilstība sociālo pakalpojumu sniedzējiem saistošo normatīvo aktu prasībām[[6]](#footnote-7). Pirms noslēguma pārskata iesniegšanas Projekta īstenotājam vai tā sadarbības partnerim – faktiskajam sociālo pakalpojumu sniedzējam – jāreģistrējas Sociālo pakalpojumu sniedzēju reģistrā (ja tas vai attiecīgais sociālais pakalpojums nav bijis reģistrēts jau iepriekš).[[7]](#footnote-8)
   18. Projekta īstenotājam un sadarbības partnerim (ja attiecināms) jāpiedalās Atbalsta programmas ietvaros rīkotajās veiktspējas aktivitātēs (mācībās, domnīcās, pieredzes apmaiņās u.c. pasākumos), lai apgūtu zināšanas par kvalitatīvu sociālo inovāciju izstrādi un īstenošanu, dalītos ar sava Projekta īstenošanas pieredzi, kā arī sadarbotos ar citiem Projektu īstenotājiem.
   19. Projekta īstenotājam jāveic Projekta rezultātu novērtēšana, iekļaujot arī sociālā pakalpojuma aprobācijā piedalījušos MK noteikumu Nr. 820 3. punktā minēto mērķa grupas personu apmierinātības vērtējumu. Projekta rezultātu novērtējums jāiesniedz Fondam kopā ar noslēguma pārskatu. Projekta īstenotājam jāsniedz Fondam nepieciešamā informācija Atbalsta programmas ietvaros īstenoto sociālo inovāciju projektu novērtējuma veikšanai.
   20. Projekta īstenotājs pārbauda mērķa grupas personu atbilstību iesaistei sociālo pakalpojumu aprobācijā un veic dalībnieku uzskaiti, kā arī attiecīgajā starpposma / noslēguma pārskatā iesniedz Fondam dokumentu, kas apliecina dalībnieku dalību aprobācijā, norādot dalībnieka vārdu un uzvārdu, informāciju par personas atbilstību kādai no MK noteikumu 3. punktā minētajām mērķa grupām, kā arī citu informāciju, kas nepieciešama starpposma / noslēguma pārskata sagatavošanai.
   21. Ja Projekta budžetā paredzētas MK noteikumu Nr. 820 30.2.5.19.-30.2.5.26. apakšpunktā noteiktās izmaksas, Projekta īstenotājs nodrošina, ka Projekts atbilst principam “nenodarīt būtisku kaitējumu” un Eiropas Savienības kohēzijas politikas programmā 2021.–2027. gadam noteiktajiem Eiropas Savienības un nacionālajiem normatīvajiem aktiem vides jomā, ja attiecināms.
   22. Fonds Līguma darbības laikā var veikt pārbaudi Projekta pieteikumā norādītajā Projekta īstenošanas vietā, lai pārliecinātos par faktisko Līguma īstenošanu atbilstoši normatīvo aktu prasībām.
   23. Veicot pārbaudi Projekta īstenošanas vietā, Fonds pēc savas izvēles var piesaistīt attiecīgās nozares ekspertu, lai pārliecinātos par Projekta īstenošanas atbilstību Līguma un normatīvo aktu nosacījumiem. Pamatojoties uz pārbaudes rezultātu , Fonds var lemt par neatbilstību konstatēšanu un attiecināmo izdevumu samazināšanu vai Līguma izbeigšanu.
3. **Pārbaudes un auditi**
   1. Eiropas Savienības fondu investīciju administrēšanā iesaistītajām iestādēm un Valsts kontrolei vai to pilnvarotajiem pārstāvjiem ir tiesības veikt pārbaudes un auditus pie Projekta īstenotāja Projekta īstenošanas laikā vai 5 gadu periodā pēc noslēguma maksājuma veikšanas, par to iepriekš nebrīdinot Projekta īstenotāju.
   2. Projekta īstenotājam ir pienākums pēc pirmā Līguma 9.1. punktā norādīto personu pieprasījuma iesniegt šīm personām visu ar Projekta īstenošanu saistīto dokumentāciju pieprasītajā termiņā, bet ne vēlāk kā 2 nedēļu laikā no pieprasījuma saņemšanas dienas.
   3. Projekta īstenotājam jānodrošina pārbaudes veicējiem piekļuves tiesības Projekta īstenošanas vietām un visai ar Projekta īstenošanu saistītajai dokumentācijai un informācijai, tai skaitā informācijas sistēmām, datubāzēm un dokumentu oriģināliem. Pārbaudes laikā jānodrošina darba vieta dokumentu apskatei, iespēja saņemt pieprasīto dokumentu kopijas vai izrakstus, kā arī iespēja veikt intervijas ar Projekta īstenošanā iesaistītajām un atbildīgajām personām, tai skaitā Projekta mērķa grupu.
4. **Līguma grozījumi**
   1. Ja Projektā nepieciešams veikt izmaiņas, Projekta īstenotājs iesniedz MAP Līguma grozījumu pieprasījumu ne vēlāk kā 20 darbdienas pirms paredzamo izmaiņu spēkā stāšanās.
   2. Fonds 20 darbdienu laikā no pieprasījuma saņemšanas dienas izskata Līguma grozījumu pieprasījumu un, ja piekrīt ierosinātajām izmaiņām, sagatavo Līguma grozījumus un nosūta tos Projekta īstenotājam parakstīšanai. Ja Projekta īstenotāja iesniegto Līguma grozījumu priekšlikumu ir nepieciešams precizēt, Līguma grozījumu izvērtēšanas termiņš tiek pagarināts par precizējumu iesniegšanai un izskatīšanai nepieciešamo laiku, kas nepārsniedz 10 darbdienas no grozījumu precizējumu iesniegšanas dienas.
   3. Ja Fonds nepiekrīt ierosinātajām izmaiņām, tas 20 darbdienu laikā no pieprasījuma saņemšanas dienas rakstiski informē Projekta īstenotāju, norādot atteikuma pamatojumu vai arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.
   4. Ja Līguma grozījumus ierosina Fonds, tos veic tādā pašā kārtībā un termiņos kā Projekta īstenotāja ierosinātus grozījumus. Projekta īstenotājam nav tiesību atteikt izdarīt tādus Līguma grozījumus, kas izriet no izmaiņām ārējos normatīvajos aktos. Šāda veida grozījumi stājas spēkā bez Projekta īstenotāja piekrišanas uzreiz pēc to paziņošanas Projekta īstenotājam.
   5. Puses nedrīkst izdarīt tādus Līguma grozījumus, kuri būtu pretrunā Nolikumā vai Fonda padomes lēmumā par Projekta pieteikuma apstiprināšanu ar nosacījumu ietvertajiem nosacījumiem, būtu pretrunā vienādas attieksmes principam pret visiem projektu iesniedzējiem, vai būtu varējuši ietekmēt lēmumu par Atbalsta programmas finansējuma piešķiršanu Projektam.
   6. Pirms tādu Līguma grozījumu ierosināšanas, kas skar sadarbības partnera saistības, Projekta īstenotājs saskaņo Līguma grozījumu priekšlikumu ar sadarbības partneri un, iesniedzot Fondam grozījumu priekšlikumu, apliecina, ka šāda saskaņošana ar sadarbības partneri ir veikta.
5. **Līguma izbeigšana**
   1. Puses var izbeigt Līgumu, 10 darbdienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Tādā gadījumā Projekta īstenotājam jāatmaksā saņemtais Projekta finansējums.
   2. Fonds var vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju, ja:
      1. Projekta īstenotājs ir mainījis juridisko statusu;
      2. Projekta īstenotājs bez attaisnojoša iemesla nav pildījis savas saistības, tai skaitā nav iesniedzis Līguma 7.1. un 7.2. punktā noteiktos Projekta pārskatus, kā arī nav veicis šo saistību izpildi pēc Fonda rakstiska pieprasījuma saņemšanas;
      3. Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt Atbalsta programmas finansējumu;
      4. Fonds ir atzinis visus Projekta izdevumus par izlietotiem neatbilstoši Līgumam vai normatīvajiem aktiem;
      5. ir iestājušies citi apstākļi, kas liedz turpināt Līguma izpildi, tostarp, ja Projekta īstenotājs ir mēģinājis izkrāpt vai piesavināties Atbalsta programmas finansējumu vai pret Projekta īstenotāju ir uzsākts kriminālprocess par jebkādu mantas izkrāpšanu vai piesavināšanos, vai Projektā ir konstatēti gadījumi, kas saistīti ar interešu konflikta, korupcijas vai dubultā finansējuma pārkāpumu pieļaušanu, vai Projekta īstenotājs nav atmaksājis šo vai jebkuru citu neatbilstoši izlietoto publisko finansējumu;
      6. ja ir pasludināts Projekta īstenotāja maksātnespējas process, apturēta vai pārtraukta tā saimnieciskā darbība, Projekta iesniedzējs tiek likvidēts.
   3. Līguma 11.2. punktā minētajos gadījumos Fonds var pieprasīt Projekta īstenotājam veikt pilnīgu vai daļēju izmaksātā Atbalsta programmas finansējuma atmaksu, ņemot vērā Līguma 3.5. punktā norādīto.
6. **Normatīvais regulējums un strīdu risināšana**
   1. Līguma saistību izpildi regulē Eiropas Savienības normatīvie akti attiecībā uz Atveseļošanas fonda īstenošanu un Latvijas Republikas normatīvie akti. Strīdus, kas skar Līguma izpildi, tā spēkā esamību vai izbeigšanu, Puses risina sarakstes un sarunu ceļā, savlaicīgi rakstiskā formā paziņojot otrai Pusei par sarunu uzsākšanu un nodrošinot savu pārstāvniecību šajās sarunās. Ja vienošanos nav izdevies panākt sarunu ceļā viena mēneša laikā, Puses risina strīdu atbilstoši tiesību aktos noteiktajai kārtībai, tostarp tiesas ceļā Latvijas Republikas tiesā atbilstoši Latvijas Republikā spēkā esošajām tiesību normām.
   2. Fondam ir tiesības vērsties Latvijas Republikas tiesībsargājošās iestādēs, ja tā rīcībā ir informācija, ka Projekta īstenotājs Projekta pieteikumā vai Projekta noslēguma pārskatā ir apzināti sniedzis nepatiesas ziņas nolūkā prettiesiski iegūt Atbalsta programmas finansējumu vai veicis citas krāpnieciskas vai noziedzīgas darbības, kā arī, ja Projekta īstenotājs ir piesavinājies finansējumu, tostarp, ja Projekta īstenotājs neizlietoto vai neatbilstoši izlietoto finansējumu labprātīgi neatmaksā Fonda noteiktajā termiņā un nevienojas ar Fondu par citu atmaksāšanas termiņu. Puses atzīst, ka Projekta īstenošanai izmaksātā finansējuma piesavināšanās gadījumā tiek uzskatīts, ka noziedzīgais nodarījums noticis Latvijas Republikā.
7. **Nobeiguma noteikumi**
   1. Jebkura komunikācija saistībā ar šo Līgumu notiek rakstiski, norādot Līguma identifikācijas numuru un Projekta nosaukumu un nosūtot uz šādām adresēm:

|  |  |
| --- | --- |
| Fondam:  Sabiedrības integrācijas fonds  E-pasts: [pasts@sif.gov.lv](mailto:pasts@sif.gov.lv)  Tālrunis: 22811001 | Projekta īstenotājam:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_ |

* 1. Ja mainās Līguma 13.1. punktā norādītā kontaktinformācija, Puse, kuras kontaktinformācija mainās, par to rakstiski 5 darbdienu laikā paziņo otrai Pusei, kura pievieno šo paziņojumu Līgumam un ņem to vērā turpmākajā komunikācijā.
  2. Līgumam ir šādi pielikumi, kas ir tā neatņemama sastāvdaļa:
     1. apstiprinātais Projekta pieteikums,
     2. sadarbības partnera apliecinājums.
  3. Līgums ir sagatavots uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām, tai skaitā Līguma pielikumi, abpusēji parakstīts ar drošu elektronisko parakstu un satur laika zīmogu. Abpusēji parakstītā Līguma elektroniskā versija glabājas pie katras no Pusēm.

|  |  |
| --- | --- |
| Fonds: | Projekta īstenotājs: |
| Sabiedrības integrācijas fonda  sekretariāta direktors  \_\_\_\_\_\_\_\_\_\_\_\_\_\_\_\_ |  |

|  |  |
| --- | --- |
| *„Šis dokuments ir elektroniski parakstīts ar drošu elektronisko parakstu un satur laika zīmogu”*  Rīgā,  *„Dokumenta datums ir tā elektroniskās parakstīšanas laiks”* | *„Šis dokuments ir elektroniski parakstīts ar drošu elektronisko parakstu un satur laika zīmogu”*  *„Dokumenta datums ir tā elektroniskās parakstīšanas laiks”* |

1. Eiropas Komisijas 2023.gada 13.decembra regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam [↑](#footnote-ref-2)
2. Eiropas Parlamenta un Padomes 2016.gada 27.aprīļa regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likums. [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”. [↑](#footnote-ref-4)
4. Vadošās iestādes vadlīnijas “ES fondu 2021.-2027. gada un Atveseļošanas fonda komunikācijas un dizaina vadlīnijas”, pieejamas: <https://www.esfondi.lv/normativie-akti-un-dokumenti/2021-2027-planosanas-periods> [↑](#footnote-ref-5)
5. Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-6)
6. Ministru kabineta 2017. gada 13. jūnija noteikumi Nr. 338 “Prasības sociālo pakalpojumu sniedzējiem”, pieejams: <https://likumi.lv/ta/id/291788-prasibas-socialo-pakalpojumu-sniedzejiem>. [↑](#footnote-ref-7)
7. Sk. Ministru kabineta 2017. gada 27. jūnija noteikumus Nr. 385 “Noteikumi par sociālo pakalpojumu sniedzēju reģistrēšanu”, pieejams: <https://likumi.lv/ta/id/292144-noteikumi-par-socialo-pakalpojumu-sniedzeju-registresanu>. [↑](#footnote-ref-8)